Skolen ble etablert som gymnas i ærverdige bygninger på Storhaug allerede i 1918. Skolebygningen brukes nå av St. Svithun skole. I 1925 ble skolens fane avduket. På forsiden av fanen er Stavangers skytshelgen, St. Svithun, biskop av Winchester. Lektor Arne Espeland, som holdt talen ved avdukelsen, sa at St. Svithun skulle «minde om den gamle ærverdige by, du tilhører, og at du er elev av St. Svithuns skole. på den annen side under mottoet: «Felles yrke, livets lov» præker det gamle ord: «Gaa til mauren og bli vis. Vær flittig som den, løft i flok som den.» Mauren har deretter prydet både russekort og russedrakter på elever fra skolen.